[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000003", "text": "Aelodau ein bwrdd a\u2019n cymrodyr"}, {"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000016", "text": "Dywedodd, \u201cYn syml, mae tiwtora yn golygu popeth i fi. Ar yr wyneb rwy\u2019n dysgu Seicoleg ac ennyn diddordeb fy nysgwyr \u2013 ond mae dysgu ac addysgu yn gymaint mwy.\u201d Mae Clare wedi arwain gwaith blaengar i ehangu mynediad i brifysgol a chael oedolion ar lwybr i addysg uwch drwy\u2019r rhaglen Cymuned i Gampws."}, {"text_idx": "#000017", "text": "Aeth Clare yn o\u0302l i addysg oedolion i gymryd lefel A a TGAU Mathemateg. Yn 37 oed, gwyddai ei bod eisiau addysgu. Dywedodd, \u201cRoeddwn yn gweithio bob awr o\u2019r dydd a\u2019r nos yn ymdopi ag ymrwymiadau gwaith ac astudio gan fagu pump o blant a chefais radd dosbarth cyntaf. Ar o\u0302l fy ngradd, cefais gyfle i wneud PhD ym Met Caerdydd \u2013 gyda chefnogaeth fy nheulu gwych a thi\u0302m goruchwylio rhyfeddol, fe wnes orffen fy PhD yn 2013\u201d."}, {"text_idx": "#000018", "text": "Mae\u2019r pandemig coronafeirws wedi arwain at newidiadau sylfaenol mewn dysgu ac addysgu \u2013 roedd Clare yn neilltuol o ymwybodol y gallai dysgwyr yn y gymuned fod yn fwy tebygol o ddioddef yr effaith. Yn benderfynol i beidio siomi\u2019r dysgwyr hynny, fe fanteisiodd yn gyflym ar dechnolegau newydd i gynnal addysgu yn y gymuned. Cymerodd ran yn yr Wythnos Addysg Oedolion ym mis Medi 2020 a chyflwyno darlith wedi\u2019i ffrydio\u2019n fyw i fyfyrwyr yn ystyried dychwelyd i addysg. Parhaodd Clare i gyflwyno ei modwl seicoleg ar-lein i oedolion yn dysgu yn y gymuned. Yn ychwanegol, cyfrannodd at fodiwl Cyflwyniad i Seicoleg ar gyfer cynllun prosiect Parhad Dysgu Llywodraeth Cymru i helpu myfyrwyr Blwyddyn 13 oedd yn methu symud ymlaen gyda\u2019u dysgu oherwydd Covid-19."}, {"text_idx": "#000019", "text": "\u201cMae fy mhrofiad wedi fy ngwneud yn angerddol am ymestyn allan i fwy o bobl yn ein cymunedau, mae cymaint o botensial segur allan yno. Am lawer o resymau mae pobl yn colli cyfleoedd yn yr ysgol neu dim yn mwynhau\u2019r cyfnod hwnnw, ond mae pawb yn haeddu ail gyfle, trydydd gyfle .. cynifer o gyfleoedd ag sydd angen. Mae fy neges i oedolion sy\u2019n ddysgwyr yn syml \u2013 beth bynnag ddigwyddodd yn y gorffennol, gallwch fod yn gyfrifol am lunio eich dyfodol eich hun!\u201d"}, {"text_idx": "#000021", "text": "Wnaethoch chi ganfod yr hyn roeddech yn edrych amdano"}]